Diari Oficial de la Generalitat Valenciana


Sumari del DOGV 8662, del 23-10-2019 (2019/9921)

RESOLUCIÓ de 3 d'octubre de 2019, de la Presidència del Consorci Hospital General Universitari de València (CHGUV), per la qual es declara deserta la convocatòria per a la provisió, pel sistema de lliure designació, de diverses places no assistencials d'aquesta entitat (LD/01/2019).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8662

Data del DOGV
:   23-10-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/9921


Data del document
:   03-10-2019

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 3 d'octubre de 2019, de la Presidència del Consorci Hospital General Universitari de València (CHGUV), per la qual es declara deserta la convocatòria per a la provisió, pel sistema de lliure designació, de diverses places no assistencials d'aquesta entitat (LD/01/2019). [2019/9921]  
La base sisena de la Resolució de 5 d'abril de 2019, de la Presidència del Consorci Hospital General Universitari de València (DOGV 8541, 06.05.2019), per la qual es convoquen, per a ser proveïdes pel sistema de lliure designació, la direcció del Servei de Fiscalització i la direcció del Servei de Contractació del CHGUV, estableix que l'òrgan competent resoldrà la convocatòria mitjançant una resolució de la presidència, i preveu que puguen ser declarades desertes quan no hi concórreguen aspirants idonis per a acomplir-les.  
Vist que una vegada finalitzat el termini de presentació de sol·licituds el dia 16 de maig de 2019, no s'hi ha presentat cap aspirant a la convocatòria de la plaça núm. 19339, cap del Servei de Fiscalització.  
  
Vista, així mateix, la proposta de la comissió de valoració designada per a avaluar la convocatòria de la plaça núm. 64129, cap del Servei de Contractació, per la qual es declara deserta la provisió d'aquesta plaça.   
  
En conseqüència, i d'acord amb les competències atribuïdes per l'article 15.1 dels Estatuts refosos del CHGUV per a la gestió de l'Hospital General Universitari de València, aprovats pel Conveni de 29 de març de 2006, subscrit entre la Conselleria de Sanitat i la Diputació de València, en relació amb l'apartat primer de l'Acord del Consell de Govern de 12 de desembre de 2003, sobre delegació de competències, la Presidència del CHGUV resol:  
  
Declarar deserta la convocatòria per a la provisió de les places núm. 19766, cap del Servei de Fiscalització, i núm. 64164, cap del Servei de Contractació, convocades per la Resolució de 5 d'abril de 2019, de la Presidència del Consorci Hospital General Universitari de València.  
  
  
Contra aquest acte, que esgota la via administrativa, pot interposar-se potestativament un recurs de reposició davant d'aquest mateix òrgan, en el termini d'un mes comptat des de l'endemà de la publicació o, directament, un recurs contenciós administratiu en el termini de dos mesos comptats de la mateixa manera davant del jutjat contenciós administratiu competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú, així com en els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 3 d'octubre de 2019.- La presidenta del CHGUV i consellera de Sanitat Universal i Salut Pública: Ana M. Barceló Chico.